open-index/open-wikipedia-markdown huggingface dataset:
Паскал Таскин

thumb|right|200px|Портрет на Паскал Таскин
thumb|right|200px|Таскиново чембало
**Паскал-Жозеф Таскин** (француски: *Pascal-Joseph Taskin*) (1723-1793) бил француски изработувач на чембала и пијана. Денес се останати само седум негови чембала (сите со два мануела) и сите се одлични примери за доцната француска школа на изработка на чембала. Тие се одликуваат со топол, богат тон, петоктавен дијапазон и 2x8', 1x4' плус диспозиција. Особено изучувано, копирано и свирено е негово чембало од 1769 до таа мера што, по тоа, ги надминува сите други во светот.

Таскин, како многу други француски изработувачи, реконструирал останати „Рукерс“ инструменти за да го зголеми нивниот дијапазон, но исто така правел фалсификат на Рукерсови инструменти. Последниот Таскинов инструмент за кој знаеме е двојно чембало кое датира од 1788, и има резонатор на чија розета стои „Andreas Ruckers“ и истата е насликана во фламански стил.

## Наводи
* Kottick, Edward: *A History of the Harpsichord*. Bloomington, IN, Indiana University Press, 2003

Таскин, Паскал
Категорија:Родени во 1723 година
Категорија:Починати во 1793 година
Роберт Фишер

thumb|Фишер во Лајпциг, 1960 година
**Роберт Џемс „Боби“ Фишер** ( - ) беше американски шаховски велемајстор, кој во 1972 станал првиот и единствен Американец кој освоил Светско првенство во шах. Неговата победа врз тогашниот првак, Борис Спаски (СССР), имала симболична вредност и за САД, бидејќи било одржано во периодот на таканаречената Студена војна, за време на Советската шаховска доминација.

## Детство
Боби е роден во Чикаго, САД, меѓутоа на 6-годишна возраст се преселил со неговата мајка и сестра во Њујорк. Таму, како подарок добил шаховска табла/фигури од неговата сестра, по што длабоко навлегол во шахот, и следната година (на 7-годишна возраст) се зачленил во Бруклинскиот шаховски клуб. Мајка му многу го поддржувала во шахот за време на неговото детство, па дури еднаш и го однела во Русија на екскурзија со цел да игра во тамошните клубови против појаки противници во споредба од оние во САД.

## Резултати
right|200px|thumb|Боби Фишер на 16 години.
* На 14-годишна возраст постанува првак на САД со освојување на Државното првенство во шах. 
* Меѓу многу други турнири, во Скопје во август 1967 го освојува првото место со резултат 12 победи, 3 нерешени, 2 порази, каде што меѓу другите игра нерешено со Борче Илиевски.
* Му се пружа прилика да игра против Борис Спаски за титула ‘Шампион на светот’ во Рејкјавик во 1972. Постигнатиот резултат е 7-11-3, со што постанува првак. Мора да се спомене дека од трите порази, два биле необично предадени од страна на Боби Фишер.

## 1972 -
За жал, Боби Фишер не учествуваше на Скопската Шаховска олимпијада во 1972. Всушност, тој тотално исчезнал од меѓународната сцена, цели 20 години, по првенството во Рејкјавик. Дури и не му се спротивставил на силниот кандидат Анатолиј Карпов на следното првенство во 1975. Ова ја принудила ФИДЕ да му ја одземе титулата.

Светот во тоа време се соочил со фактот дека нивниот ‘Боби’ навистина бил ексцентричен тип.

## 1992 -
Боби пак се појавил на шаховската сцена, по неговата 20-годишна изолација, со организирана реванш партија против Спаски во Црна Гора кон крајот на 1992. Во тоа време Обединетите Нации имале спроведено санкции во тој регион, меѓу кои било вклучено и организирањето на меѓународни спортски натпревари. САД исто така го предупредиле за последиците (казни и апсење), но Фишер настојувал да продолжи со играта. Најважно за Боби било што пак го совлада Спаски 10-15-5 и добил награда од околу 3.000.000 $. Како последица од оваа партија, тој бил принуден да живее надвор од САД.

Боби Фишер починал во неговиот омилен Рејкјавик (Исланд) од бубрежна болест, покрај неговата јапонска сопруга на 17 јануари 2008.
## Наводи

## Надворешни врски
* Биографија на делата на Боби Фишер  
* Дневник весник, Статија - ''ПОРАДИ НАРУШЕНО ЗДРАВЈЕ Роберт Фишер наместо во затвор ќе оди во психијатриска болница''  

Категорија:Шахисти
Категорија:Американски пронаоѓачи
Рукерс

мини|десно|250п|Чембало „Рукерс“ од 1624 г.
**Рукерс** () — познато фламанско семејство на изработувачи на чембала од XVI и XVII век со седиште во Антверпен. Нивните инструменти се високовреднувани заради нивниот одличен тонален квалитет. Семејството има големи придонеси и заслуги за техничкиот развој на чембалото, како и воведувањето на втора клавијатура (мануел). Во XVIII век многу француски мајстори прилагодувале Рукерсови инструменти во процесот под име *ravalement*, каде куќиштето, клавијатурата и резонаторот биле внимателно преконструирани со цел за проширување на опсегот и изразноста на инструментот. Заради тоа што престижот на Рукерс довел до многу вакви прилагодувања во Франција, денес не е сосема јасно колку оригинални инструменти сѐ уште постојат. И покрај тоа, Рукерсовите чембала и денес се опширно и темелно проучувани, копирани и свирени.

## Поврзано
* Чембало

## Наводи

* Hubbard, Frank: *Three Centuries of Harpsichord Making*. Cambridge, MA, Harvard University Press, 1965
* O'Brien, Grant: *Ruckers: a Harpsichord and Virginal Building Tradition.* Cambridge (England), Cambridge University Press, 1990
* Семејство Рукерс — Католичка енциклопедија 

## Надворешни врски

* Рукерсово друштво 

Категорија:Изработувачи на чембала
Категорија:Антверпен
Име

right|thumb|300px|Церемонијално давање на име -''крштевање''
**Име** е одбележје на секој човек, место, предмет па и на некоја идеја или концепт, со цел да се разликуваат еден од друг. Името може да идентификува одредена класа или категорија на нешта, или пак едно нешто. Име на конкретно уникатно живо суштество се нарекува лично име и претставува лична именка.


Категорија:Концепти во логиката
Џузепе Ди Стефано

**Џузепе Ди Стефано** (италијански: *Giuseppe Di Stefano*) (-  во Катанија) бил еден од најпознатите италијански оперски пејачи со брилијантна кариера, која траела од почетокот на 40-тите до почетокот на 70-тите години на XX век.
## Наводи

Категорија:Тенори
Хераклеја

Поимот **Хераклеја** може да означува:
* Хераклеја Ликанија, антички град во јужна Италија.
* Хераклеја Линкестис, антички град основан од страна на Филип II, близу Битола.
* Хераклеја Минојска, антички град на јужниот брег од Сицилија.
* Хераклеја Перинтус, антички град во Турција, во покраината Текирдаг.
* Хераклеја Понтика, антички град во Турција, во покраината Зонгулдак.
* Хераклеја Сибистра, антички град во Турција, во покраината Конија. 
* Хераклеја Синтика, антички град во Пиринска Македонија.
Софизам

**Софизам** (грчки: *σοφίστες*, што значење „мудрец“, или оној кој мудрува, т.е. „прави“ мудрост, односно оној кој профитира од мудрост; *σοφός*, „мудрец“, исто така *[[волшебник]]*) првично бил термин за техниките учени од многу почитуваната група на учители на филозофија и реторика во античка Грција.	

Софистите биле идеолози на робовладетелската демократија во 5 век п.н.е. Тие се јавиле да ја задоволат потребата на образование на демосот. Тие биле платени патувачки учители, мудреци кои своето знаење од разни науки и вештини ги ставиле на располагање на секој оној што имал пари да им плати. Како педагози и енциклопедисти, тие ги популаризирале научните и културните достигнувања од своето време. Со своето учење, тие ги подготвувале луѓето „правилно да мислат, работат и говорат“. Тие особено ја ценеле и развивале говорничката вештина (реториката) и способноста да ги подучуваат слободните граѓани: тие да можат добро да ја изразуваат својата мисла, убаво да ја накитат и со тоа да влијаат врз умот и срцата на слушателите и да ги придобијат за себе. Софистите се јавувале како реакција на догматската космолошка мисла која, како што укажувале, се покажала мноштвена и со тоа подложна на сомневање. Во основа, нивните сфаќања биле субјективистички, а кон религијата се однесувале со скептицизам. Според Хегел, тие биле првите старогрчки просветители. Меѓутоа, со текот на времето, софистиката преминала во еден вид надмудрување и во вештина на убедување по секоја цена, дури и со помош на лукавство. Оттука уште од времето на Платон, а особено на Аристотел, зборот „софист“ значел човек кој се служи со софизми, т.е. со лажни докази.

* Протагора од Абдера (481-411 п.н.е.) бил најславниот софист. Неговата ораторска моќ ги фасцинирала слушателите кои под нејзиното дејство биле како маѓепсани. Имал многу ученици и заработувал големо богатство. Според него, човекот е мера на сите ствари, за постојните дека постојат, а за непостојните дека не постојат. Протагора вистината ја ставил во зависност од човекот. Тој е релативист. Нема апсолутна вистина, таа е онаква каква му се претставувала на оној или овој човек. Протагора сметал дека во нашите определби за или против едно тврдење треба да се управуваме според мислењето на мнозинството луѓе, значи критериум (мерило) на вистината треба да биде општа согласност.
* Горгија бил исто така, славен оратор и софист кој ги пленел слушателите толку многу што бил масовно имитиран. Тој сметал дека сѐ е небитие (нихилизам) и дека постоењето на битието е апсурд.

## Наводи

Категорија:Старогрчка филозофија
Категорија:Реторика
Анаксимен

thumb|right|180px|Анаксимен од Милет

**Анаксимен** (грчки: *Άναξιμένης*) од Милет (околу 585 п.н.е.  - околу 525 п.н.е.) бил грчки филозоф од втората половина на 6 век п.н.е., веројатно помлад современик на Анаксимандар, кој веројатно му бил негов учител.

Анаксимен е помлад сограѓанин на Талес и Анаксимандар. Според него праосновата и прапричината на сè е воздухот, животодајниот елемент, кој кога се вдишува и издишува се живее, а без тоа се умира. Тој сметал дека предметите и појавите настануват со разредување и згуснување на воздухот. Со разредување настанува огнот, а со згуснување се создава по ред: ветерот, облакот, водата, земјата, каменот и сè друго.
## Наводи

Категорија:Старогрчки филозофи
Пониква

мини|десно|Предел од Пониква
мини|десно|Викендички во Пониква
мини|десно|Мотелот „Изгрев“
[мини|десно|[Црква „Св. Василиј Велики“ - Пониква|Црквата „Св. Василиј Велики“]]
**Пониква** — туристички центар и викенд-населба  на Осоговските Планини во источна Македонија. Оддалечен е околу 20 км северно од Кочани, на надморска височина од 1.560 метри во предел со густа букова шума и разновидна вегетација. Зацртан како еден од 34-те зимски туристички центри во просторниот план на Република Македонија, Пониква зазема особено важно место во развојот на туризмот и општиот развој на Осоговијата.

## Туризам
Урбаниот простор опфаќа два ски-лифта, викенд-куќи (единечни и двојни), автокампови, бунгалови, објекти за дневно снабдување, повеќенаменски простори, терени за спорт и рекреација, хотели, одморалишта, угостителски објекти, сервис и услуги за скијачка опрема. На Пониква, покрај викенд-населбата, неколкуте мотели, има и детско одморалиште со капацитет од 220 легла.

Природните убавини, еколошки чистиот амбиент и поволната клима се одлични предуслови за големата посетеност на туристите. За да има можност за побрз развој, на туризмот на месноста Пониква, потребно е да се изврши подобрување и довршување на инфраструктурата, обезбедување на доволни количини вода и електрична енергија. 
Покрај веќе изградените спортски терени сè повеќе се најавуваат иницијативи и потенцијални заинтересирани инвеститори за изградба на патеки за биатлон и нордиско трчање. Покрај Пониква на Осоговијата има и други извонредни места за изградба на патеки за скијање со поголема должина, како што се терените под Царев Врв (Султан Тепе - 1085 м).

;Цркви
* Црква „Св. Василиј Велики“ - манастирска црква осветена на 31 август 2014 година;

## Природни богатства
Како посебна туристичка атракција, за љубителите на ловот, во непосредна близина на спортско-рекреативниот центар Пониква, се наоѓа и резерват за дивеч. Комерцијалното ловиште-резерват им нуди на посетителите можност за лов на елени, срни, елени-лопатари, муфлони, диви свињи, како и сместување.

## Поврзано
* Осоговски Планини
* Кочанска Котлина
* Пониква — истоимено село во Словенија

## Наводи

## Надворешни врски

* Пониква - еликсир за белите дробови на порталот *Истражи ја Македонија*
* „Пониква Инфо“  — туристички инфопортал
* Ресторан Осоговски бисер - Пониква, Кочани, Македонија 
* Мотел - ресторанот „Мице“- Пониква; Македонија 
* Пониква станува нова туристичка убавица

Категорија:Осогово
Категорија:Знаменитости во Кочани
Категорија:Јамиште
Категорија:Јастребник
Категорија:Полаки
Анаксимандар

[thumb|right|220px|Анаксимандер според сликата на [Рафаел, *[[Атинската школа]]*, 1510–1511]]

**Анаксисмандар** (грчки: *Αναξίμανδρος*) (околу 610 п.н.е. – околу 546 п.н.е.) — вториот од физичките филозофи на Јонија, граѓанин на Милет, придружник или ученик на Талес, и учител на Анаксимен.

Според достапните историски документи, тој е првиот филозоф за кој се знае дека ги запишал своите студии, иако останал само еден фрагмент од неговото дело. Фрагментираните сведоштва пронајдени во документите по неговата смрт даваат портрет на човекот.

Анаксимандар се смета за ученик на Талес. Прв составил географска карта и карта на небото, конструирал часовник. Според него земјата е цилиндар кој е висок како третина од својата ширина и лебди во центарот на вселената. Според него околу земјата се движат ѕвездите, планетите, сонцето и месечината. Сметал дека човекот потекнувал од риба. Тој сметал дека праосновата на светот е апејронот, што на грчки значи она бесконечното, неопределеното и безграничното. Имено, апејронот содржи два пара спротивности; топло и студено, суво и влажно. Анаксимандар сметал дека кога ќе се спои топлото со сувото настанува огнот, топлото и влажното даваат воздух, студеното и влажното раѓа вода, а студеното и сувото - земја. Од своја страна, овие четири изведени елементи служат како материјал од којшто се создава сѐ; што постои и може да постои. Анаксимандар сметал дека она од што настануваат стварите - во тоа според нужноста настанува и нивната пропаст, зашто тие една од друга трпат казна поради својата несправедливост според редот на времето.
Анаксимандар прв зборувал за еволуцијата на појавата на човекот.Со затоплувањето,од водата и земјата произлегле риби или живи суштества слични на риби,во нив се зачнале луѓето,кои излегуваат од нив.

## Биографија
Анаксимандар бил син на Праксијад, роден во третата година од 42-та Олимпијада (610 п.н.е.). Според Аполодор од Атина, грчки граматичар од 2 век п.н.е., тој имал шеесет и четири години во текот на втората година од 58-та Олимпијада (547–546 п.н.е.) и умрел кратко потоа.

## Наводи

## Надворешни врски
* ''Internet Encyclopedia of Philosophy'' — Анаксимандар 

Категорија:Старогрчки филозофи
Категорија:Старогрчки астрономи
ФК Фенербахче

**ФК Фенербахче** е професионален турски фудбалски клуб со седиште во градот Истанбул. Во моментов клубот се натпреварува во Супер лигата на Турција.

Клубот е основан во 1907 година од група на локални луѓе, а тоа го прави еден од првите фудбалски клубови формирани во Турција. Тие се еден од најуспешните фудбалски клубови во Турција, со 19 титули во турското првенство, 6 Купа на Турција и 9 Суперкупа, а исто така тие никогаш во нивната историја не испаднале во пониските лиги. Клубот важи и за еден од клубовите со најмногу навивачи во Турција.

Клубот игра на Стадионот Шукру Сараџоглу кој е со капацитет од 53,715.

## Историја
Фенербахче бил основан во Кадиќој областа во Истанбул од Зија Сонѓулен (1886-1936), Ајетулах бег (1888-1919) и Неџип Оканер (1892-1959). Оваа група на поединци го основале клубот тајно, со цел да се задржи на низок профил. Во тоа време, султанот Абдул Хамид II, му забранувал на турскиот народ да основа клубови, па дури и да игра фудбал. На првата средба, Сонѓулен бил избран за прв претседател на клубот. Сè до промените во законите, кои дошле со Младотурската револуција во 1907 година, активностите на Фенербахче биле обавувани под строга тајност.

Тимот се приклучи на Истанбулската фудбалска лига во 1909 година и во сезоната 1911-1912 го освоил своето прво првенство, минувајќи низ целата сезона без пораз.

## Бои и амблеми
Официјалните бои на клубот се жолтата и сината (20px).

## Титули
*** [[Турска Супер лига|Турско првенство]]** 
** **Победник (19) :** 
1959, 1960-1961, 1963-1964, 1964-1965, 1967-1968, 1969-1970, 1973-1974, 1974-1975, 1977-1978, 1982-1983, 1984-1985, 1988-1989, 1995-1996, 2000-2001, 2003-2004, 2004-2005, 2006-2007, 2010-2011, 2013-2014
***[[Фудбалски куп на Турција|Куп на Турција]]**
** **Победник (6) :**
1967-1968, 1973-1974, 1978-1979, 1982-1983, 2011-2012, 2012-2013
***Куп на претседателот/[[Суперкуп на Турција]]**
** **Победник (9) :** 
1968, 1973, 1975, 1984, 1985, 1990, 2007, 2009, 2014
***Балкан куп **
** **Победник (1) :**
1966-67  
***Куп Ататурк**
** **Победник (2) :**
1964, 1998 
***Куп на премиерот**
** **Победник (8) :**
1945, 1946, 1950, 1973, 1980, 1988, 1992, 1998 
***Куп на турските спортски новинари**
** **Победник (12) :** 
1969, 1973, 1975, 1976, 1978, 1979, 1980, 1982, 1985, 1986, 1994, 1995 
***Куп на Истанбул**
** **Победник (16) :** 
1911-12, 1913-14, 1914-15, 1920-21, 1922-23, 1929-30, 1932-33, 1934-35, 1935-36, 1936-37, 1943-44, 1946-47, 1947-48, 1952-53, 1956-57, 1958-59

## Стадион
200п|десно|мини|Стадион Шукру Сараџолу

Фенербахче својте домашни натпревари ги игра на стадионот Шукру Сараџоглу, који се наоѓа во Кадиќој, азискиот дел на Истанбул. Стадионот е изграден во 1908 година, а реконструкцијата траела во периодот од 1999 до 2006 година. На овој стадион е одиграно финалето на Купот на УЕФА 2009.

## Играчи
### Моментален состав
[200px|thumb|right|Голманот [Волкан Демирел е моментален капитен на клубот.]]

 
   

 
 

## Надворешни врски
* Официјална страна на клубот
* Фенербахче на официјалната страна на УЕФА

## Наводи

Фенербахче

Категорија:Кадиќој
Велешка Клисура

[thumb|300px|Почетокот на Велешката Клисура, на излезот на реката [Вардар, од градот Велес]]
**Велешка Клисура** — клисура на реката Вардар, што се наоѓа во средишниот дел од течението на реката, непосредно до градот Велес по кој го добила и името. Клисурата е долга околу 8 километри и е составена од ниски тревнати ридови со каменести и карпести врвови. Велешката Клисура започнува на самата градска периферија на градот Велес, а завршува во непосредна близина северно од велешкото село Кочилари. Таа го надополнува композитниот карактер на долината на реката Вардар како 3 негова клисура (броено од изворот) и ја одделува малата Велешка Котлина од Тиквешката Котлина. На почетокот на клисурата од нејзината десната страна се наоѓа комплекс од повеќе помали и поголеми православни црковни храмови, од кои најголем е манастирот Свети Димитрија. Низ Велешката Клисура поминуваат меѓународната железничка пруга Скопје - Гевгелија - Солун и регионалниот (стариот) пат Велес - Градско.
## Наводи

Категорија:Клисури во Македонија
Павловск (Санкт Петербург)

thumb|right|250px|Павловскиот дворец
**Павловск** — град во Русија, 30&nbsp;км од Санкт Петербург, веднаш јужно од Царское Село. Населението брои 14,960 жители (попис од 2002). Градот се има развиено околу Павловскиот дворец — една од најраскошните резиденции на руското царско семејство. Павловск е дел од Светското наследство *Санкт Петербург и поврзани групи на споменици*.

## Дворецот на Павел I
Историјата на градот започнува во 1777 кога Катерина Велика му дала некои 362 десетини долж реката Славјанка на нејзиниот син Павел при раѓањето на нејзниот прв син. Градот го носи неговото име.

Во 1780, популарниот шкотски архитект Чарлс Камерон бил назначен како одговорно лице за иградбите во Павловск. Неговиот неокласицистички дизајн за Великиот дворец бил одобрен од Павел по две години. Околу дворецот бил направен огромен англиски парк, со бројни храмови, колонади, мостови и статуи.

Кога Павел го добил престолот како Павел I во 1796, населбата околу дворецот била доволно голема за да се нарече град. По неговата смрт, дворецот бил прогласен за резиденција на неговата вдовица, Марија Фјодоровна. Потоа тој им припаднал на Константиновичите (дел од династијата Романови).

## Подоцнежна историја
thumb|right|250px|Павловскиот дворец и паркот во 1808&nbsp;г.
right|thumb|250px|Мало утврдување, изградено за забава на Павел I
Пред револуцијата, павловск бил добро познат летниковец за побогатите слоеви од престолнината. Животот на т.н. *дачники* во Павловск е опишан од Достоевски во неговиот роман Идиот.

За овозможување на превоз била изградена првата железница во Русија на релација Санкт Петербург-Павловск (10 октомври 1837). Железничката станица се користела и како концертна сала каде изведувале бројни славни личности меѓу кои се и Јохан Штраус II, Франц Лист, и Роберт Шуман. Импресивниот 'Воксалски павилјон' исто така се користел и за привлекување на патници. Салата се здобила со таква слава, што зборот „Вокзал“ влегол во рускиот јазик со значење „значајна железничка станица“.

Павловскиот дворец е веројатно најдобро зачуваната царска резиденција вон Санкт Петербург. Раскошниот неокласичен ентериер на дворецот бил веродостојно реставриран по големиот пожар во 1803 год. Штетата врз дворецот за време на германската окупација (1941-1943), иако значителна, не била толку лоша како кај Петерхоф и Царское Село.


Image:Pavlovsky Palace 01.jpg|Павловскиот дворец
Image:Pavlovsk Park 2013-05.jpg|Паркот во Павловск
Image:Temple of Friendship in Pavlovsk Park 01.jpg|Паркот во Павловск со долината на реката Славјанка и Храмот на пријателството
Image:Pavlovsk Railway Station 01.jpg|Желенничката станица


## Поврзано
* Павловски дворец
* Храм на пријателството (Павловск)

## Надворешни врски
* Официјално мрежно место на Павловскиот дворец  
* Павловскиот дворец и паркот - од Кучумов 
* Павловск - информации за историја на градините и дизајнот  
* Есенски пејзажи на Павловск 


Категорија:Неокласицизам
Категорија:Дворци во Русија
Категорија:Паркови и отворени простори во Санкт Петербург
Категорија:Градови во состав на Санкт Петербург
Категорија:Преименувани населени места во Русија
Категорија:Населени места основани во 18 век
Оригами

мини|десно|300 px|Изработка на оригами
**Оригами** е традиционална јапонска вештина за правење уметнички фигури со виткање на хартија. Зборот оригами, потекнува од *ору* што значи виткање и *гами* што значи хартија. Квадратната хартија вообичаено има површина од 15&nbsp;cm x 15&nbsp;cm и постои во разни бои или јапонски дизајни. 
 
Традиционалното Јапонско оригами се состои од виткање на хартија наречена *уаши*, во различни облици и со сечење и со лепење. За разлика од ова, во денешното оригами обично само се витка.

## Историја
Самата хартија била измислена во Кина и стигнала во Јапонија во 7 век. Оттука, оригамито почнало да се прави за време на празници и се збратимило со религиозните церемонии. Оригамито како занимација започнало во периодот Муромачи (1338-1573) кога почнале да се прават кукли и слично. Особено било популаризирано во периодот Едо (1603-1868).

## Бои
Боите на создадените модели специфираат чувства и односи, како на пр: 
* Црвената - љубов и страст.
* Кафеавата - приземјеност, пријателство и лојалност. 
* Зелената - хармонија, рамнотежа и здравје.

## Денес
мини|Најтипичната форма - Оризуру|400 pxНајпопуларизираната форма на оригами во денешно време е *Оризуру* (вид штрк). Некои веруваат дека доколку се направат 1000 *оризуру* и се поврзат заедно, може да се излечи човек од каква било болест (т.е., да се исполни желба). Денес подарок од овој тип може да се најде покрај некои кревети во болниците во Јапонија.

## Поврзано

* Модуларно оригами
* Оригами техники
* Кинеско виткање на хартија
* Пепакура
* Ноши
* Хартиено авионче
* Кусудама
* Оригамска архитектура
* Список на оригами сајтови со дијаграми

## Извор
* Јошијуки Араисо и Џин Мур, 1994, *Јапонско-англискиот разговорен речник за Јапонија*, Обунша. ISBN 4-01-075023-5

*
Категорија:Јапонски поими
Категорија:Хартиена уметност
Категорија:Активности во слободно време
Категорија:Јапонски пронајдоци
Павловск (појаснување)

**Павловск** може да се однесува на:
* Павловск, град под јурисдикција на федералниот град Санкт петербург, Русија
* Павловски дворец, дворец близу Санкт Петербург, Русија
* павловск, Воронежска област, град во Воронежската област, Русија
* Павловск, Алтајски крај, две села во Алтајскиот крај
* Павловск, Јакутија, село во Јакутија, Русија

## Поврзано
* Новопавловск
* Петропавловск
* Павловски
Сашо Кокаланов

**Сашо Кокаланов** — македонски новинар, романописец, и драмски автор. Роден е на  година во Скопје, Република Македонија. Дипломирал новинарство во 2001 година на универзитетот „Св. Кирил и Методиј“ во Скопје, а магистрирал на Институтот за социолошки и политичко-правни истражувања. Ги објавил романите *Самецот* (2003), *Ноќ на железничката станица во Розендал* (2003) и *Изабела, Исмаела и јас* (2004), како и драмскиот текст *Кафез за будали* (2001). Неговите романи се преведени на српски и на бугарски јазик. Бил главен и одговорен уредник на весникот „Дневник“ во периодот од 2008 до 2011 година.
Кокаланов е еден од авторите кои ги пишуваа и адаптираа сценаријата за македонските телевизиски серии: „На терапија“, „Преспав“, „Инсајдер“ и "Куќен притвор"..

Кокаланов е тема на краткиот расказ „Реки, езера и мориња во ранецот“ на македонската писателка Оливера Ќорвезироска од 2021 година.

## Наводи

Категорија:Македонски писатели
Категорија:Луѓе од Скопје
Категорија:Живи луѓе
Категорија:Македонски новинари
Јуриспруденција

**Јуриспруденција** е наука и филозофија на правото.

Развојот на правната наука во Рим започнува со Тибериј Корунканиј. По него дејствуваат многу учени правници кои се занимавале со практична работа или со практична работа и со наука.

Римските правници - јуриспруденти пишувале дела во кои биле содржани правни максими, правни поими кои биле прецизно изложени (regulea, definitiones), како и подробно обработени практични или апстрактни правни случаи (responsa, epistolae). Правниците пишувале и монографии во кои ги обработувале правните прописи содржани во одделни извори на правото, како и коментари на правните правила во состав на jus honorarium, коментари на преторовиот указ (libri ad edictum), како и книги од енциклопедиски карактер (digesta или pandektae). Правниците пишувале и учебници кои имале педагошки цели, да ги образоваат младите студенти по право (institutiones или enshiridia).

Римските правници го избегнувале дефинирањето на правните поими и правните институти. Тие сметале дека „секое дефинирање во граѓанското право е опасно, бидејќи е ретка дефиницијата што не може да се собори.“
 
Делата на римските правници се вистинска ризница од анализираните случаи (casus – и). Правниците ги создале своите дела преку суптилна анализа на воочените проблеми, преку утврдувањето на терминологијата и давање образложени заклучоци. Не е спорно дека делата на римските правници се најскапоцената правна оставина на Рим.

Категорија:Право
Изолатор

мини|250п|Електричен изолатор
**Изолатор** — електротехнички материјал кој има диелектрична константа од над 200 мерни единици. Ова се сите материјали кои не се полупроводници и проводници на нормална температура од  нема совршен дијалектрик (изолатор).

## Електроизоцалиски материјали

Електроизолациските материјали се материјали што се користат за меѓусебно изолирање на проводници, за изолирање на проводниците во однос на металниот спроводлив материјал и земјата. Тоа значи дека ниедна електрична машина,апаратура не може да се замисли без употреба на изолациски материјал. Со развојот на техниката постаојано и се усоврашуваат и наоѓааẵт нови изолациски матијали што се примануваат во техниката.

За оваа цел се користат преку 10.000 разни материјали: пластика, хартија, гума, порцелан, стакло, хартија, дрво, масла, смоли итн. Електротехниката во текот на развојот постојано се истакнувала потребата да се избере од пороводниците. Може да се создаде нов проводник што ќе има нови посебни својста. Електроиндустријата за производство и за пренос на енергијата бара посебни проводници кои ќе можат да пренесат електрична енергија со висок напон на далечина без загуби.

## Поврзано
* Проводник — обратно од изолатор


Категорија:Диелектрици
Категорија:Концепти во физиката
Категорија:Материјали
Размер HO

**HO** (*H0* во континентална Европа) е најпопуларен размер во железничкото моделарство во најголемиот дел на светот.

Името е добиено од германскиот израз *Halb-null* што значи *половина-нула*, бидејќи 1:87 размерот е приближно половина од размерот О.

Според размерот HO, 3,5 мм претставува 1 стапка; овој несмасен однос e околу 1:87,086. Така што во размерот HO меѓупросторот помеѓу шините обично е 16,5 мм независно кој од моделите е од стандардните пруги на 4'8,5".

## Историја
HO скалата за првпат се појавува во Англија во 1930 година, како алтернатива на размерот ООта, која се потврдува како несоодветна за моделите на возови. Нејзината популарност и практичност ја зафаќа во доцните 1950-ти години и Америка.

Во 1960 година популарноста на размерот HO веќе ја надминува и размерот О.

Денес размерот HO е најпопуларна железнички моделарски размер, нарочно во континентална Европа и Северна Америка, за разлика од размерот ОО кој е сѐ уште најпопуларен во Англија.

## Варијанти
HO скалата има повеќе потесни линии како претставници на теснолинејски железнички линии како одговор на нормалната линија во размер HO.

  
    Варијации на размерот HO
  
  
    Размер
    Колосек
    Прототип
     Забелешка
  
 
    HO
    16,5 мм 
    нормален
  1435 мм колосек
  
    HOm
    12 мм
    метарска 
  1000 мм колосек
 
    HOn3 - 1/2
    12 мм
    3'6"
     3'6" е стандардна ширина во Африка, Австралија, Нов Зеланд и сите други линии освен линиите на „Шинкансен“ во Јапонија 
  
  
    HOn3
    10,5 мм
    36"
    &nbsp; 
  
  
    HOn30 / HOe
    9 мм
    30"
     Типично за линии во 24-30" ширина, особено HOe од 750 мм која постои во поранешните југословенски простори.
  
  
     HOz / HOf
    6,5 мм
    15"
     Популарен HOf во Европа и во Република Македонија поради постоењето на теснолинејка од 600 мм. 
  
 

## Надворешни врски
* Atlas Model Railroad 
* Layout Tours A-L  
* Layout Tours M-Z 

## Надворешни врски во дискусиони групи
* Forum lokomotive  Дискусиона група 
* zeljeznice.net  Дискусиона група 
* Vlaki info Дискусиона група 

## Поврзано
* Железничко моделарство
* Железница
* Пруга

Категорија:Размери во железничкото моделарство
Жалба

**Жалба** е вид редовен правен лек против судска пресуда (на пример, во кривичната постапка) или против решение на управен орган. Се поднесува, во определен рок, до второстепен суд. По правило е суспензивна, односно го одложува извршувањето на пресудата или спроведувањето на решението. Со закон точно се предвидува кога може да се поднесе жалба против пресудата на второстепениот суд.

## Наводи

Категорија:Право
Перце

мини|десно|Разновидни перца
**Перце** (**тргалка** или **плектрум**) — помагало со кое се тргаат жиците на еден жичен инструмент. Кај гитарите, бенџата и сличните инструменти, перцето е посебно помагало кое се држи во раката на свирачот. Кај чембалата, тргалките се дел од механизмот на инструментот.

## Гитарски перца

Гитарското перце обично има облик на тесен остроаголен триаголник со заоблени ќошиња; најостриот агол е оној кој најчесто се користи за тргање на жицата. Такво перце исто е различно од *напрсното перце*. Тие се изработуваат од разни материјали, меѓу кои желкини оклопи и целулоид, но денес пластиката е најчестиот материјал. Големината, формата и дебелината варираат во значителна мера. Предметите како малите монети може да се искористат како замена за перце доколку се укаже потреба, и всушност Брајан Меј (гитарист од групата „Квин“) ја направил употребата на стара паричка (од шест пенија) дел од неговиот препознатлив звук.

Свирачите на бенџо и на гитара често носат метално или пластично **палечно перце** монтирано на прстен, и свирачите на блуграс-бенџо скоро секогаш носат метално или пластично **[[напрсно перце]]** на врвовите на нивните прсти, коешто понекогаш се користи и од гитаристите.

## Поврзано
* Гитарско перце
* Напрсно перце
* Мезраб
* Жичен инструмент

Категорија:Гитари
Категорија:Жичени инструменти
Гребен (округ)

**Гребен** () — округ во Егејска Македонија (денес Грција). Администратицен центар е градот Гребен (Гревена). Голем дел од округот е планински, што го прави Гребен еден од најслабо населените окрузи во Грција. Создаден во 1967 г. од стариот округ *Гребен-Кожани*, во која што главен град бил Кожани. Се граничи со окрузите Јанина (Епир) на запад, Костур на северозапад, Кожани на север и исток, Лариса на југоисток и Трикала на југ.

Во планините спаѓаат Пинд на запад, Хасија на југозапад и југ и Црвена Гора на североисток. Најдолгата река е Бистрица која што тече низ источниот, централниот и северниот дел на округот.

Економијата на регионот се потпира на сточарство и земјоделство, екотуризам, шумска индустрија и скијачкиот центар Василица, којшто е популарно одредиште за зимските одмори.

## Сообраќај
* Грчки меѓународен автопат 15, Ј, Цен., С
* Грчки меѓународен автопат 26, ЈИ
* Вија Егнација (суперавтопат)/E90, ЈЗ, Цен., СИ

## Општини
Округот Гребен се дели на  2 општини. Тие се следниве (означени со бројки во инфокутијата)::

*Гребен (*Гревена*) (1)
*Дескати (2)

## Поврзано
* Список на села во Гребен
* Список на села во Населица

## Наводи

## Надворешни врски
* Портал на округот Гребен 


Категорија:Окрузи во Егејска Македонија
Категорија:Окрузи во Грција
Икебана

мини|Икебана во стилот на Морибана　употребувајќи (индиски) '''лотус''' (''Nelumba nucifera''). Вазната зазема минималистички дел од изложбата.|200 px

**Икебана** (јапонски: 生け花 или いけばな, буквално „живи цвеќиња“) е традиционална јапонска вештина за декоративен аранжман на цвеќе. Бидејќи јапонците се близу, дури и религиозно, поврзани со природата, тие ја користат икебаната како медиум за изразување на нивните чувства кон Камисама (Бога) - види „шинтоизам“. Изгледот на една икебана може да изгледа прилично едноставна, но секоја гранка, лист итн. има причина за својата позиција.

Првото школо за икебана, (Икенобоо), започнало во 15 век. Ова време исто така е важно за јапонската чајна церемонија (садоо). Во старите времиња само мажи имале право да вршат вакви аранжмани.
 
Гранките во икебаната се виткаат и контролираат според методот *[[тамеру]]*. Икебаната типично се поставува во посебен мал простор од дневната соба, токонома. Постојат и изложби кои висат на ѕид, или на таван.

Икебанскиот уметник има право да расположува со било кои вид на цвеќиња и растенија. Но, во икебаната има некои сезонски традиции кога, на пример, се употребува бор за новогодишните празници и хризантема за есенската рамнодневница на 23 септември.

Во последно време икебаната сѐ повеќе се модернизира. Новите школи користат материјал како метал, пластика, хартија и разни камења.

## Четирите главни стилови на икебана

* **Рикка** - користи округлест дизајн или полуокруглест дизајн за создавање природен ефект.
* **Сеика** - ја користи природната геометрија на цвеќето без големи промени со резултат на асиметрична убавина, каде што цвеќињата се организирани во форма на триаголник означувајќи го рајот, земјата и човекот.
* **Нагеире** - Цвеќињата и зеленилото се ставаат во длабоки вазни на природен и едноставен начин. Се смета дека ваков минималистички ефект е највпечатлив.
* **Морибана** - Овој стил користи плитки и широки вазни полни со цвеќе. Ова е најпопуларниот денешен стил, како во источниот, исто така и во западниот свет.

## Литература
* Јошијуки Араисо и Џин Мур, 1994, *Јапонско-англискиот разговорен речник за Јапонија*, Обунша. ISBN 4-01-075023-5

Категорија:Јапонски поими
Категорија:Јапонска уметност
Категорија:Јапонија
Васко де Гама (појаснување)

Ова се места, градби и спортски клубови кои го носат името **[[Васко де Гама]]**, по португалскиот истражувач:

**Места:**
* Васко де Гама (град) на Гоа, Индија
* Васко де Гама (кратер), на Месечината
**Градби:**
* Васко де Гама (мост), близу Лисабон, Португалија
* Васко де Гама (кула), во Лисабон, Португалија
**Спортски клубови:**
* Васко де Гама (фудбалски клуб), од Рио де Жанеиро, Бразил
* Васко де Гама (Јужна Африка), од Кејптаун, ЈАР
Египтологија

**Египтологија** — наука што се занимава со изучување на Стариот Египет и египетските антиквитети. Таа е регионална и тематска гранка на пошироките дисциплини античка историја и археологија. Човекот што се занимава со оваа наука се нарекува **египтолог**.

## Вовед
Египтологијата ги изучува египетските култури (јазик, книжевност, историја, религија, уметност, стопанство и етика) од V милениум п.н.е. до крајот на римското владеење IV век н.е. Современата египтологија (наспроти антикварскиот интерес за земјата Египет) се смета дека се зародил во 1822 година, кога Жан-Франсоа Шамполион објавил генерална дешифрација на хиероглифите за првпат, со помош на Розетскиот камен. Подоцна, со сè поголемото познавање на египетскиот јазик и писмо, изучувањето на староегипетската цивилизација станала академски строга наука во голем подем, со сиот стимул кој ова познавање на пишаните материјали можело да го даде.

## Проблеми и тајни
Постојат многу отворени проблеми во врска со Стариот Египет, а некои од нив никогаш не можат да бидат решени. Египетската археологија е во постојан премин, со тоа што голем дел од теримологијата и хронологија е спорна. Археолошките наоди се нецелосни, каде безброј реликвии не можат да се пронајдат или биле уништени. Новите археолошки наоди можат да ги доведат во прашање дотогашните заклучоци. Покрај тоа, постојат и внатрешни проблеми на општа сплотеност на разните династии како и проблеми со усогласување на Египет со другите цивилизации.

### Потекло
Стариот Египет не бил една обединета држава пред 3300 п.н.е. Опстпјувал како независна држава сѐ до 300 п.н.е. Археолошките наоди укажуваат на тоа дека развиено египетско општество постоело од многу поодамна.

### Храмови и пирамиди
Египетски храмови постојат и денес. Други се руинирани од забот на времето и други непогоди, додека од трети нема никаква трага. Египетските градби се едни од најголемите градежни дела во историјата на човештвото. Тие претставуваат најсилни и најтрајни симболи на египетската цивилизација.

### Погребување и гробници
Мумифицирањето на мртвите не постоело отсекогаш. Откога овој обичај започнал, мртовецот се поставувал во гробницата со разни ритуали и протокли. Египетскиот погреб бил комплексна церемонија во која се граделе разни паметници, се кажувале молитви, и правеле ритуали во чест на мртовецот. Сиромашните кои не можеле да си дозволат гробница биле закопувани во обични гробови во песокот, и заради пустата средина, тие најчесто останувале природно мумифицирани.

### Библијата
Старите египјани се запишани во Стариот завет, и играле предоминантна улога во животот на раните евреи, од фаѓањето на Јосиф до нивното прогонство од Египет, и подоцна односите со кралството Израелското царство. Постојат неколку неодговорени прашања за точните меѓусебно извршени влијанија на овие два народа.

### Технологија
Извесни артефакти и записи не одговараат на конвенционалните системи за развој на технологијата. Софистикацијата на староегипетската технологија е сѐ уште недоволно проучена.

## Поврзано

* Џовани Батиста Белцони
* Хавард Картер
* Захи Хавас
* Вилијам Метју Флиндерс Петри
* Список на египтолози

Категорија:Гранки на археологијата
Размер N

мини|десно|250px|Пример на големина на модел во размер N со молив за споредба
**N**, е еден популарен размер во железничкото моделарство кој им овозможува на хобистите градење на макети на многу помал простор од најпопуларниот размер HO, бидејќи моделите се многу помали (1:160 скоро половина) од HO (1:87).

## Историја
Името го добива од англиската кратенка * *'N*'ine millimetres * што значи *девет милиметри*, што е растојание помеѓу внатрешниот раб на шините.

Размерот N има сооднос од 1:160 и е разработен од германското претпријатие *Arnold Rapido* во раните 1960-ти години, која нагло се шири низ светот благодарејќи на големината на моделите кој се практични за мали простори.

## Варијанти
Размерот N има повеќе потесни линии како претставници на теснолинејски железнички линии како одговор на нормалната линија во размер N .

  
    Варијации на размерот N 
  
  
    Размер
    Колосек 
    Прототип
     Забелешка
  
 
    N
    9 мм 
    нормален
  1250 - 1700 мм колосек
 
  
    Nm / N3
    6,5 мм 
    15"
  850 - 1249 мм колосек, истата ширина на колосек со размер Z 
  
 
    Ne / Ne2
    4,5 мм 
    
     650 - 849  мм колосек
  
  
     Nf / Ni
    3,75 мм 
    
     400 - 650  мм колосек, во Република Македонија поради постоењето на теснолинејка од 600 мм. (Не е стандард, но фирмата Ralino го дефинира) 
  
 

## Надворешни врски
* The N Gauge Society  
* The Modern Area Group of the N Gauge Society  
* NewhallStation - Large selection of Japanese N Scale model trains 
* The 2mm Scale Association 
* Ntrak Society 
* N Scale Model Railroad Layouts  Список на проекти на железнички модели низ светот во размер N 
* N Scale Community  Помош за сè во размер N 
* Dapol Краток преглед на англиските модели на возови 
* Graham Farish Англиски железнички модели 
* Kato U.S.A. Производител на американски и јапонски прототипови на железнички модели 
* Peco Производител на пруги и вагони исклучиво во размер N 
* The N Scale Collector Society Mainly interested in collector N Scale 

## Надворешни врски
* Forum lokomotive  Дискусиона група 
* zeljeznice.net  Дискусиона група 
* Vlaki info Дискусиона група 

## Поврзано
* Железничко моделарство
* Железница
* Пруга

Категорија:Размери во железничкото моделарство
Пребонд

**Пребонд** (македонски: Кнез Првуд), Македонски крал на македонското словенско племе Ринхини. Бил предводник на сојузот меѓу Ринхините и Струмјаните. Поради заговор, бил заробен во Солун во 674 година и затворен во Цариград. По бегството бил фатен кај Виза и погубен истата година од неговото заробување поради изјавата дека повторно би повел војна против Византија и притоа ниеден христијанин не би поштедил.

## Наводи

Категорија:Македонија во средниот век
Категорија:Родени во непозната година
Хацон

*[[s:Чудата на Свети Димитрија Солунски|За Хацон во Чудата на Свети Димитрија]] - викиизвор*

**Хацон** или **Хатсон** (латински: *Rex Hatson* или *Rex Hacon*) — првиот крал на првата македонска средновековна држава, наречена Македонска Славинија. Владеел во 20-те години на 7 век. Го предводел воено-племенскиот сојуз на Берзитите, Драговитите, Вајонитите, Велегезитите и Сагудатите при опсадата на градот Солун од 614-616 година. За време на борбите бил убиен.

Категорија:Македонија во средниот век
Категорија:Родени во непозната година
Категорија:Средновековен Солун
Категорија:Починати во 615 година
Склавинија

Со зборот **склавинија** се означува средновековно кнежевство на Словените. 
На чело на секоја склавинија стоел кнез.

## Поврзано
* Македонска Славинија
* Македонија во средниот век

Категорија:Словени
Категорија:Македонија во средниот век
Македонски Словени

**Македонските Словени** со историско име *Славини* или *Склавени*, биле група на словенски племиња кои ја населувале територијата на регионот Македонија и зборувале старословенски јазик.

Според средновековните хроничари, словенскиот народ (gens) кој во VI и VII век го населил регионот Македонија го сочинувале следниве словенски племиња: Берзити, Вајунити, Драговити, Ринхини, Сагудати, Смолјани и Струмјани. Границите на регионот Македонија се простирале:
* на исток до реката Места, 
* на запад до Јадранско Море, 
* на север граничеле со српско-хрватската група (Косово) 
* додека на југ отишле сè до Пелопонез; 
* на исток од р. Места (источно од Пиринска Македонија т.е. Бугарија), се населиле седумте словенски племиња и Северите, а исто и Смолјаните и Тимочаните.

## Словените и Антите
лево|мини|Населување на Словените
Византискиот хроничар, Прокопиј од Ќесара вели „овие две нации, Словени и Анти живеат во демократија“ (Procopius of Caesarea : Wars VII 14.22); македонските Словени и Антите биле два, но сродни народа.
лево|мини|Мапа на регионите населено со племето Белегезити
Воедно, Антите и Словените биле непријателски настроени едни кон други, дури меѓу нив избувнала и војна во која победиле Словените ("Христоматия по история на България", стр. 57). За да ја зајакне Византиската моќ, императорот Јустинијан ги вооружувал Словените против Антите кои во подолг временски период биле големи непријатели ( "История на българската държава през средните векове", том I, София, 1970 г. стр. 41).
## Наводи


## Надворешни врски

* Првите војни меѓу македонските Словени и Византијците 
* Слика на словенските племиња населени во Македонија, Бугарија, Србија, Црна Гора, БиХ и Грција, направена од руски учени

Категорија:Словени
Категорија:Македонија во средниот век
Категорија:Македонци
Северна Ирска

*Оваа статија е за федералната единица на Обединетото Кралство. За други значења на поимот „Ирска“, видете [[Ирска (појаснување)]].*

**Северна Ирска** (ирски: *Tuaisceart Éireann*) (англиски: Northern Ireland) — држава во рамките на Обединетото Кралство. Површината на Северна Ирска (13843 км<sup>2</sup>) е речиси еднаква на половина од површината на Република Македонија. Главен град е Белфаст.  

## Историја
Веќе долго време постои конфликт помеѓу протестантските христијани на Северна Ирска и католичкото малцинство. Протестантите сакаат Северна Ирска да остане во унија со Велика Британија, а пак Католиците сакаат Северна Ирска да се обедини со јужниот сосед, Република Ирска. Се проценува дека во 20 век загинале 3.500 жители како последица на тероризмот во Северна Ирска, т.е. од нападите извршени од обете горноспоменати страни, а бројот наповредените лица се проценува на околу 50.000.

## Географија
Северна Ирска го формира  заедно со Англија, Велс и Шкотска. Таа е единствена од четирите земји од Обединетото Кралство што не се наоѓа на островот Велика Британија туку на островот Ирска. Северна ирска има свои закони, пари и внатрешна организација. Но кога се работи за меѓународни збиднувања е суверена земја Велика Британија. Во Северна Ирска се зборува англиски и ирски. Главен и најголем град на Северна Ирска е Белфаст. Во Белфаст живеат околу 280.000 жители. Единствениот меѓународен аеродром во Северна Ирска се наоѓа кај главниот град Белфаст. Тој е еден од 11-те  меѓународни аеродроми во Обединетото Кралство. Северна Ирска се наоѓа на Атлантскиот Океан на три мориња. Таа се граничи со Република Ирска. Број на населението во Северна Ирска изнесува 1,7 милиони жители. Густината на населението изнесува 120 жители на км2 Северна Ирска има атлантска клима, на запад паѓа околу 2030&nbsp;mm дожд, на југ и на југоисточниот дел паѓа околу 760–1010&nbsp;mm годишно. Пролетта е најсува, а летото и зимата се најводени периоди во годината. Во зима скоро никогаш не врне снег. Просечната температура од април до септември изнесува околу 18 степени.

## Северна Ирска како мотив во уметноста и во популарната култура
* „Алстер“ (англиски: *Ulster*) — песна на англиската панк-рок група *Sham 69*.

## Наводи


Категорија:Обединето Кралство
Категорија:Држави и територии настанати во 1921 година
Категорија:Островски земји
Полска азбука

**[[Полска]]та [[азбука]]** е писмото со кое се пишува полскиот јазик. Таа се заснова на латиницата, но користи и дијакритици како креската, која е графички слична на остриот акцент (на пр.: ź, ś), како и горна точка (ż) и огонек (ą, ę). Стандардното кодирање на полската азбука е ISO 8859-2 (Latin-2), а нестандардни, но соодветни се и ISO-8859-13 и ISO-8859-16.

Полската азбука има 32 букви, во кои спаѓаат 9 самогласки и 23 согласки.

*Поврзано: [[Полска фонологија]]*

Буквите Q, V и X не спаѓаат во полската азбука но се употребуваат за реклами и странски зборови. Тие му се едноставно непотребни на полскиот изговор. Наместо нив, се употребуваат буквите K, W, односно KS/GZ.

## Поврзано
* Полски правопис
* Македонска транскрипција на полскиот јазик

Азбука
Категорија:Полска азбука
Близок Исток

300п|мини|
**Близок Исток** — поим што често се користи од археолозите, географите и историчарите, и поретко од новинарите и коментаторите, со цел да се посочи регионот кој ја опфаќа Анадолија (модерна Турција), Левантот (модерен Израел, Јордан, Сирија и Либан), и Месопотамија (модерен Ирак и Источна Сирија). Алтернативниот поим *[[Среден Исток]]* — претпочитан во некои политички и економски контексти — не се користи од блискоисточните археолози и историчари. Алтернативен не-евроцентричен поим во скорешните години е 'Југозападна Азија', иако овој поим сѐ уште нема постигнато поширока распространетост.

Египет, иако дел од Африка, често се смета за дел од регионот на Блискиот Исток. Неговото вклучување се должи на суштинските врски кои ги имал со другите блискоисточни држави низ античките, средновековните и модерните времиња.

Во Европа, „Близок Исток“ е претпочитаниот поим поради очигледната географска близина.

## Поврзано
* Среден Исток
* Југозападна Азија
* Антички Близок Исток
* Далечен Исток
* Ориент
## Наводи

*
Категорија:Среден Исток
Категорија:Блискиот Исток во стариот век